గంగా శరణ్ సింగ్

గంగా శరణ్ సింగ్ (సిన్హా) (1905-1988) మూడు పర్యాయాలు రాజ్యసభ సభ్యుడుగా (1956-62, 1962-68 లో బీహార్ నుండి, తర్వాత 1968-1974లో నామినేటెడ్ సభ్యుడుగా) పనిచేసాడు.  అతను భారత జాతీయ కాంగ్రెస్ పార్టీలో ప్రముఖ నాయకుడు. కాంగ్రెస్ సోషలిస్ట్ పార్టీ సహ వ్యవస్థాపకుడు.  భారత తొలి రాష్ట్రపతి రాజేంద్ర ప్రసాద్‌కు అతను సన్నిహితుడు.  తన స్నేహితుడు, జాతీయవాదీ అయిన జయప్రకాష్ నారాయణ్‌తో కలిసి పాట్నాలో ఒకే ఇంటిలో ఉండేవాడు.

జీవితం 
గంగా శరణ్ బీహార్‌లో పాట్నా లోని బిహ్తాలో జన్మించాడు. అతన్ని గంగాబాబు అని పిలిచేవారు. సిన్హా స్వయంగా ఏమీ రాయనప్పటికీ చాలా మంది హిందీ రచయితలతో పరిచయం ఉండేది. అతడు మంచి వక్త. హిందీని జాతీయ భాషగా ప్రచారం చేసేందుకు కృషి చేశాడు. భారతీయ జ్ఞానపీఠ్ ట్రస్టీల బోర్డు వ్యవస్థాపక సభ్యులలో ఆయన కూడా ఉన్నాడు.  ఆగ్రా లోని కేంద్రీయ హిందీ సంస్థాన్ అతని గౌరవార్థం ఒక పురస్కారాన్ని ఏర్పాటు చేసింది.  హిందీ సేవి సమ్మాన్ కింద భారత ప్రభుత్వం గంగా శరణ్ సింగ్ పురస్కారాలను ఏర్పాటు చేసింది.  బీహార్ ప్రభుత్వం ఆయన పేరు మీద సాహిత్యం కోసం ఒక పురస్కారాన్ని ఏర్పాటు చేసింది.

గంగా శరణ్ సింగ్ 1966 నవంబరు 16 - 1969 డిసెంబరు 31 మధ్య భారత ప్రెస్ కౌన్సిల్‌లో సభ్యుడుగా పనిచేసాడు. 

అతను 1988లో గుండెపోటుతో మరణించాడు.

గంగా శరణ్ సిన్హా కమిటీ నివేదిక 
1969లో బాలల విద్యపై గంగా శరణ్ సిన్హా కమిటీ ఇచ్చిన సిఫార్సులను భారత ప్రభుత్వం ఆమోదించింది. 0- నుండి 6 సంవత్సరాల వయస్సు పిల్లలకు అన్ని సేవలను ఏకీకృతం చేయాలని నిర్ణయించింది. ప్రణాళిక జాగ్రత్తగా ముందుకు సాగింది. ICDS కాన్సెప్ట్ మోడల్‌తో మొదట ప్రయోగాత్మకంగా రూపొందించబడింది.

మూలాలు 

1988 మరణాలు
1905 జననాలు
బీహార్ రాజకీయ నాయకులు
బీహార్ నుండి ఎన్నికైన రాజ్యసభ సభ్యులు